PÁLYÁZATI FELHÍVÁS

**VASVÁR IPARTERÜLET**

**3/A. SZÁMÚ TELEPHELY BÉRBEADÁSÁRA**

Pályázat kiírója: **Vasvári Városfejlesztési Nonprofit Kft.**

**9800 Vasvár, Alkotmány u. 1.**

**vasvarkft@vasvar.hu**

**Előzmények:**

A 100%-ban Vasvár Város Önkormányzata tulajdonában lévő Vasvári Városfejlesztési Nonprofit Kft. (székhely 9800 Vasvár, Alkotmány u.1.; KSH szám: 15733816-8411-321-18; adószám: 15733816-2-18; törzsszám: 733810; képviseli: Zágorhidi-Czigány Ákos ügyvezető), TOP‑1.1.1‑15 „Ipari parkok, iparterületek fejlesztése” tárgyú felhívásra benyújtott „Iparterület kialakítása Vasváron” megnevezésű, TOP-1.1.1-15-VS1-2016-00004 azonosító számon regisztrált projekt keretében három önálló telephelyet alakított ki a megközelítésükre szolgáló utakkal, járdákkal, az ellátást biztosító közművekkel.

A földterületek Vasvár Város Önkormányzata, a kiépített infrastruktúra, illetve az 1. és 2. telephelyeken elkészült csarnokok a Kft. tulajdonában állnak. A Kft. és az önkormányzat között a területek vonatkozásában „Birtokláshoz való jogot és használatot biztosító” haszonkölcsön szerződés van, amely alapján a Kft. jogosult a földterületek bérbeadására is.

Az 1. és 2. telephely már bérbeadásra került az elmúlt évek során.

1. **Pályázatot kiíró szerv megnevezése, székhelye:**

Vasvári Városfejlesztési Nonprofit Kft.

9800 Vasvár, Alkotmány u.1.

e-mail: vasvarkft@vasvar.hu

1. **Pályázat tárgya és célja:**

A telephely - a vasvári 2070/4 hrsz. alatti kivett iparterület megnevezésű ingatlan - ellenérték fejében történő bérbeadása.

1. **Az iparterület leírása:**

A kialakított iparterület Vasvár keleti részén a Vasvár-Oszkó összekötő úttól (Petőfi Sándor utca) délre helyezkedik el, északról és nyugatról ipari létesítményekkel határolt.

A 6004 m2 összterületű, bekerítetlen 3/a. számú telephely a 2070/4 hrsz-u kivett iparterületet foglalja magába.

Az iparterület közművesített, elektromos áram, vezetékes földgáz, vezetékes ívó- és szennyvíz csatornahálózat, továbbá csapadékvíz-elvezető rendszer rendelkezésre áll. A terület besorolása Vasvár Város Önkormányzata Építési Szabályzata és Szabályozási terve szerint: Gip2 SZ-55-12,5-3000 (Egyéb ipari gazdasági terület)

1. **A 3/A. számú telephely adatai részletezve:**

Helyrajzi szám: **2070/4 beépítetlen iparterület**

Összterület: 6004 m2

Önálló útcsatlakozás: van

Elektromos ellátás: az iparterületen található trafóállomásról biztosított 3 fázisú kisfeszültség (0,4/0,23 kV) földkábeles csatlakozóvezetéken keresztül 3 x 100 A teljesítmény, önálló mérőóra

Gázellátás: 20 m3/óra (telekhatárig kiépített csatlakozócsonk)

Vízellátás: telekhatáron kialakított vízóra aknába kiépítve, önálló mérőóra nincs

Szennyvízelvezetés: csatornarendszerben, telekhatárig kiépített

Tűzivízellátás: utcai tűzcsap

1. **Bírálati szempontok:**

* Megajánlott bérleti díj összege;
* Az elmúlt 2 évben a foglalkoztatottak statisztikai létszáma meghaladja a 20 főt (konzorcium esetében a konzorciumtagok alkalmazotti létszáma egybeszámítandó).
* A legutolsó lezárt üzleti évben meghaladta a nettó árbevétel a 900 millió forintot (konzorcium esetében a konzorciumtagok nettó érbevétele egybeszámítandó)
* A bérleti szerződés hatályba lépését követő 24 hónapon belül minimum 300 millió forintos beruházást hajt végre a telephelyen;
* Konzorciumban történő pályázat;

1. **Bérleti idő:** határozott idejű: 5 év, mely a szerződésben meghatározott határidő lejárta előtt bérlő által legalább hatvan nappal korábban benyújtott kérelmére azonos feltételek mellett további legfeljebb 5 évvel meghosszabbítható.
2. **Minimális havi bérleti díj:**

**3/A. telephely estén:** *100.000 Ft/telephely/hó+ÁFA*

A bérleti díj emelésére vonatkozó szabályokat a bérleti szerződés-tervezet tartalmazza.

1. **Pályázók köre:**

Pályázatot minden olyan természetes és jogi személy benyújthat, aki a pályázati felhívás feltételeit maradéktalanul vállalja. Ajánlatkérő biztosítja a konzorciumban történő pályázat benyújtásának lehetőségét.

1. **A pályázat érvényességéhez a pályázatnak tartalmaznia kell a következőket:**

* Felolvasólap **(1. számú melléklet)**
* A vállalkozás(ok), és a telephelyen tervezett tevékenység bemutatása (figyelemmel a bírálati szempontoknál kiírtakra: foglalkoztatotti létszám, nettó árbevétel, tervezett beruházás)
* 30 napnál nem régebbi, cég képviselője által hitelesített **cégkivonat**;
* Ügyvéd vagy közjegyző által hitelesített **aláírási címpéldány,** eredeti vagy másolati példányban;
* Nyilatkozatot arról, hogy a Nemzeti vagyonról szóló 2011. évi CXCVI. törvény 3. §-a alapján **átlátható szervezetnek** minősül; **(2. számú melléklet)**
* Igazolást arról, hogy nincs **köztartozása.** Amennyiben pályázó szerepel a köztartozásmentes adózói adatbázisban, nemleges adóigazolás becsatolása nem szükséges;
* Pályázó nyilatkozatát, hogy a pályázatában, illetve nyertes pályázata esetén a bérleti szerződésben kötelezettséget vállal arra, hogy a telephely birtokbavételétől számított 30 napon belül a telephelyet székhelyeként vagy telephelyeként (konzorcium esetében valamennyi tagra vonatkozóan) a cégnyilvántartásba bejegyezteti; **(3. számú melléklet)**
* Konzorciumban történő pályázat esetén konzorciumi megállapodás;
* Pályázó nyilatkozatát arra vonatkozóan, hogy a pályázati felhívásban és a bérleti szerződés-tervezetben foglalt valamennyi feltételt megismerte, megértette és azokat jelen nyilatkozattal elfogadja, valamint pályázatát legalább 5 hónapig fenntartja; **(4. számú melléklet)**

1. **Egyéb információk:**

A pályázat kiírója a hiánypótlás lehetőségét egyszeri alkalommal biztosítja.

Ha az előírt határidőben csak egy pályázat érkezik és az, az előírt feltételeknek megfelel, a pályázati eljárást eredményesnek kell tekinteni.

Több pályázó esetén amennyiben az 1. helyre értékelt pályázó visszalép, a 2. helyre értékelt pályázóval köt szerződést a Kft.

**A pályázatokat papíralapon 1 eredeti és 1 másolati példányban kell benyújtani.**

A pályázatot és a felhívásban szereplő nyilatkozatokat olyan személyeknek kell aláírniuk, akik jogosultak a pályázó nevében kötelezettséget vállalni, illetve nyilatkozni. **(Konzorciumban történő pályázat esetben a konzorciumvezető képviselője jogosult kötelezettséget vállalni, illetve nyilatkozni. Az átláthatósági nyilatkozatot a konzorciumban részt vevő minden tagnak ki kell tölteni és azt a konzorciumi tag aláírásra jogosult képviselőjének kell aláírni**. **Minden konzorciumi tag köteles igazolni, hogy nincs köztartozása, kivéve, ha szerepel a köztartozásmentes adózói adatbázisban. Ebben az esetben nemleges adóigazolás becsatolása nem szükséges)**

A nyertes pályázóval a Vasvári Városfejlesztési Nonprofit Kft. bérleti szerződést köt, amely taralmára a Polgári Törvénykönyvről szóló 2013. évi V. törvény rendelkezései az irányadóak.

Ajánlatkérő az ingatlan megtekintését, a műszaki dokumentációkba való betekintést előzetes egyeztetés alapján biztosítja. A pályázatra vonatkozó egyéb információ kérhető: Zágorhidi-Czigány Ákos ügyvezetőtől a 06-30-530-0956 telefonszámon, illetve az alábbi e-mail címen: vasvarkft@vasvar.hu

**A pályázati felhívás és mellékletei** Vasvár Város Önkormányzata honlapján ( [www.vasvar.hu](http://www.vasvar.hu) ) megtalálható VVN Kft. aloldaláról tölthetők le. A pályázati felhívás megjelenéséről szóló tájékoztatás a honlap mellett a Kft. székhelyén lévő hirdetőtáblán is kifüggesztésre kerül.

1. **A pályázatok benyújtásának határideje, módja:**

A pályázat benyújtásának **határideje:** *2023. október 11., szerda, 15:00 óra*

A pályázat benyújtásának **módja:** Személyesen vagy postai úton cégszerűen aláírva, sérülésmentes zárt borítékban, *„Pályázat a 3/A. számú telephely bérlésére”* jelige, valamint a *„Bontási ülésig felbontani tilos!”* felirat feltüntetésével kell benyújtani a Kft. nevére és székhelyére címzetten.

A pályázat személyes benyújtására a Kft. székhelyén, az alapító önkormányzat hivatalának titkárságán van mód.

A pályázatnak a benyújtási határidőre be kell érkezni. Határidőn túl beérkezett pályázat érvénytelennek minősül.

Amennyiben a pályázat benyújtására nyitva álló határidőn belül egyetlen egy pályázat sem érkezik, az ügyvezető saját hatáskörében 30 nappal meghosszabbíthatja a pályázat határidejét.

1. **A pályázatok elbírálása:**

A beérkezett pályázatok felbontására *2023. október 12-én, 10:00 órakor* kerül sor, a Kft. székhelyén. A bontást a Kft. ügyvezetője végzi. A bontást követően azonnal megvizsgálja a pályázatokat abból a szempontból, hogy azok az érvényességhez szükséges, jelen felhívás 9. pontjában meghatározott minden dokumentumot és nyilatkozatot tartalmaznak-e. Szükség esetén hiánypótlásra szólítja fel az érintett pályázókat. A hiánypótlási határidő lejártát követően dönt a hiánypótlással érintett pályázatok érvényességéről, majd az érvényes pályázatokat elbírálja. A Kft. ügyvezetője a pályázatok tartalmát a bírálati szempontok alapján együttesen vizsgálja, döntését, a város további gazdasági fejlődésének, a munkahelyteremtésnek, a foglalkoztatottság növelésének szem előtt tartásával, a város számára legkedvezőbb pályázat elfogadásával hozza meg. A Kft. ügyvezetője által hozott döntéshez az alapító Vasvár Város Önkormányzatának jóváhagyása szükséges.

A Kft. ügyvezetője az eljárás eredményéről e-mailen értesíti a pályázókat.

A Kft. fenntartja a jogát arra, hogy – akár indoklás nélkül is – a pályázatokat eredménytelennek minősítse. **Érvénytelen a pályázat, ha:**

* olyan pályázó nyújtotta be, aki nem jogosult részt venni a pályázaton,
* a pályázatot a kiírásban meghatározott, illetve a szabályszerűen meghosszabbított határidőn túl nyújtották be,
* a pályázat nem felel meg a pályázati felhívásban foglaltaknak,
* ha a pályázati kiírásban megnevezett valamely kötelezően benyújtandó dokumentumot, illetve nyilatkozatot hiánypótlási felhívás ellenére sem nyújtotta be.

**A pályázat kiírója felhívja a pályázók figyelmét, hogy a pályázati eljárás lezárását követően a pályázati eljárás teljes anyaga utólagos ellenőrzésre megküldésre kerül az Irányító Hatóság részére. A nyertes pályázóval aláírásra kerülő bérleti szerződés csak az Irányító Hatóság jóváhagyásával lép hatályba, melyről Bérbeadó soron kívül értesíti Bérlőt. Az ingatlan birtokba adására a szerződés hatályba lépését követő 15 napon belül kerül sor.**

Mellékletek:

* 1. sz. Felolvasólap
* 2. sz. Átláthatósági nyilatkozat
* 3. sz. Pályázó nyilatkozata cégnyilvántartásba való bejegyeztetésről
* 4. sz. Pályázó nyilatkozata pályázati és szerződéses feltételek vállalásáról
* 5. sz. Helyszínrajz
* 6. sz. Bérleti szerződés-tervezet a 3/A. telephelyre vonatkozóan

Vasvár, 2023. szeptember 29.

Zágorhidi-Czigány Ákos

ügyvezető